Erik S. Reinert

Erik Steenfeldt Reinert (født 1949) er en norsk økonom med doktorgrad. Hans spesialfelter er utviklingsøkonomi og økonomisk historie.


== Karriere ==
Reinert har utdannelse fra Universität St. Gallen i Sveits, Harvard Business School (MBA) og Cornell University (Ph.D.), og er tidligere bedriftsleder. Siden 2005 er han professor ved Universitetet i Tallinn i Estland. Reinert var seniorrådgiver i tankesmien Res Publica.
Han har tidligere vært tilknyttet Senter for utvikling og miljø (SUM) ved Universitetet i Oslo og Norsk Investorforum. Reinert grunnla i 2000 The Other Canon, et nettverk som definerer seg selv som et alternativ til det tradisjonelle økonomimiljøet. Han er fagrådsmedlem i Rethinking Economics i Norge og bidro i boken Økonomisk tenkning (2021) som Rethinking Economics tok initiativ til. Han er ifølge NORLA oversatt til 27 språk og dermed Norges 4. mest oversatte sakprosaforfatter (2021).Reinert er kjent for kritikk av enkelte samfunnøkonomiske teorier, blant annet i bøkene Global økonomi (2004) og How Rich Countries Got Rich ... and Why Poor Countries Stay Poor (2007). Reinert hevder blant annet at tradisjonell økonomisk teori legger for stor vekt på handel, og for liten vekt på industriell innovasjon og produksjon. Reinert er den eneste nordmann nevnt i avslutningskapittelet "A Guide to Further Reading" i siste utgave av Robert Heilbroners bok The Worldly Philosophers. Reinerts bok How Rich Countries Got Rich ... and Why Poor Countries Stay Poor (Constable 2007) har solgt godt internasjonalt, og har fått oppmerksomhet både fra ledende økonomer som Dani Rodrik og Jeffrey Sachs. Reinert mener at organisering av verdenshandelen basert på ideen om komparative fortrinn fører til at de fattige spesialiserer seg i fattigdom. I stedet anbefaler han at landene beskytter sine markeder med toll i det minste i en oppbyggingsfase til de er jevnbyrdige med handelspartnerne.Reinert har stort sett beskjeftiget seg med vekst- og utviklingsemner innen økonomien, men har de siste årene også blitt synlig i den norske politiske debatten. I 2008 mottok han Myrdal-prisen i «evolusjonær økonomi», og Selvaag-prisen «for sin ustoppelige innsats for ny økonomisk tenkning i samfunnet». Han ble i 2009 utnevnt som medlem av Regjeringens finanskriseutvalg, men valgte senere å trekke seg fra utvalget.
Reinert har medvirket til å formidle Thorstein Veblens arbeider i Norge.


== Bibliografi i utvalg ==
Spontant kaos. Økonomi i en ulvetid, Forlaget Res Publica 2009, Oslo. Serbisk oversettelse: Cigoja 2010.
How Rich Countries Got Rich and Why Poor Countries Stay Poor. 2007. London: Constable & Robinson. New York: Public Affairs. Dehli: Anthem Press (2009). Spansk oversettelse, Barcelona (2007): Critica. Kinesisk oversettelse: Renmin University Press 2010. Russisk oversettelse, Moskva 2011: Moscow Higher School of Economics.
The Origins of Economic Development. How Schools of Economic Thought have Addressed Development. 2005, co-edited with KS Jomo. London: Zed / New Delhi: Tulika.
Global Økonomi, hvordan de rike ble rike og hvorfor fattige blir fattigere. Oslo: Spartacus, 2004
Serbisk utgave (2006): Cigoja forlag
Globalization, Economic Development and Inequality: An Alternative Perspective. 2004.
Reinert, E. S. (1995). Competitiveness and its predecessors—a 500-year cross-national perspective. Structural change and economic dynamics, 6(1), 23-42. doi: 10.1016/0954-349X(94)00002-Q
Reinert, E. S. (1999). The role of the state in economic growth. Journal of Economic Studies, 26(4/5), 268-326. 26, doi: 10.1108/01443589910284903


== Referanser ==